Serien handler om tre venner (Ed, Edd og Eddy) som bor i nabolaget Blindveien (engelsk: Cul-De-Sac) i Epledalen (engelsk: Peach Creek) som er på jakt etter «jawbreakere», en slags drops som faktisk finnes i virkeligheten (på norsk går de blant annet under navnet «evighetskule»). I serien er disse dropsene fullstendig overdimensjonerte, på størrelse med basketballer. Problemet er at Ed, Edd og Eddy aldri har noen penger, så de prøver forgjeves å lure penger fra barna i nabolaget i Blindveien. Serien er preget mye av slapstick, det vil si overdreven fysisk komikk.